hy hy hy hy hy hy hy hy hy hy hy hy hy hy hy hy hy ru hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy hy fr hy es es tr en en hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Նոր զարհուրելի հանցագործություն Մատաղիսի զորամասում. Արման Լևոնյանին մահից առաջ բռնության են ենթարկել | Forrights.am
Բառերն այս արտասանում են բոլոր սպանված զինվորների հարազատները, բայց ամեն անգամ ցնցում են այնպես, որ չգիտես, ինչ ասես: Կարեկցանքի խոսքն ամոթով ես արտաբերում: Չէ որ ահա դու ողջ-առողջ կանգնած ես նրանց առաջ, իսկ նրանց հոգին էլ չկա:
«Եթե թուրքը սպաներ. էսքան չէինք տանջվի, թուրքից էլ վատն են», — ատամները կրճտացնելով ասում է Արմանի հայրը: Սպանության գույժը Լևոնյաններին է հաղորդել գյուղապետը: Մարդիկ վիրավորված են. «Զորամասից չեկան, ոչ ոք չցավակցեց»:
Արման Լևոնյանը սպանվել է սեպտեմբերի 28-ին` ժամը 06:50-ի սահմանում, ՊԲ Մատաղիսի զորամասում: Արման Լևոնյանին մայրը՝ Հռիպսիմե Միքայելյանը Forrights.am-ին հայտնեց, որ մահից երկու օր առաջ խոսել է որդու հետ հեռախոսով:  Նա ոչ գոհ էր, ոչ դժգոհ բանակային ծառայությունից: Երբ հարցնում էր՝  «Ո՞նց ես», պատասխանում էր՝ «Նորմալ եմ»: Ոչ մի ավելորդ բառ բանակի մասին:
Քննչական կոմիտեն դեպքի օրը բավականին ուշ հաղորդագրություն տարածեց. «Դեպքի առթիվ երրորդ կայազորային քննչական բաժնում ՀՀ քրեական օրենսգրքի 104-րդ հոդվածի 1-ին մասով` սպանության հատկանիշներով, հարուցվել է քրեական գործ»։
Մատաղիսի զորամասից ստացված տեղեկությունների համաձայն, նախապես քննարկվել է դեպքը որպես ինքնասպանություն որակելու տարբերակը: Բայց այն հանգամանքը, որ կրակոցը արձակված է եղել կրծքավանդակի  շրջանում և ուղղված է եղել վերևից ներքև, բացառել է այդ վարկածը:
Ի՞նչ է կատարվել զորամասում, Լևոնյաններին չեն հայտնել: Արմանի հարազատները  նրա  մարմնի վրա հայտնաբերել է վնասվածքներ: «Գլխին մեծ վերք կար, երեսին, այտի շրջանում: Դատաբժիշկն ասեց, որ մահից երկու օր առաջ է եղել», — ասում  է  Արմանի հորեղբայրը: Նրա համար գաղտնիք չէ, որ Արմանը մահից առաջ բռնության է ենթարկվել: Թե որն եղել հանցագործության դրդապատճառը, ինչ անհամաձայնություն, կամ վեճ է եղել Արմանի և նրա ծառայակիցերի  միջև:
Նրանցից երկուսը կալանավորված են: Մեկը՝ Գառնիկ Մխիթարյանը, Մատաղիսի զորամաս է բերվել գարնանը Մեղրիի զորամասում տեղի ունեցած հայտնի սկանդալային դեպքից հետո, երբ զինծառայողները ինքնակամ լքել էին զորամասը: Հետագայում նրանց որպես պատիժ ուղարկել էին կարգապահական գումարտակներ և առաջնագիծ: Գ. Մ-ն այդ զինծառայողներից մեկն է: Նա առաջին հարցաքննության ժամանակ խոստովանել է, որ հարվածել է Արման Լևոնյանին, սակայն մի քանի օրից հրաժարվել է նախնական ցուցմունքներից:
Հ.Գ. Մատաղիսի զորամասում տիրող իրավիճակի շուրջ մի քանի աղմկոտ հրապարակումներ ենք արել, ներկայացնելով այնտեղ տիրող հանցածին բարքերը: Զորամասի հրամանատար Արմեն Գյոզալյանը վիրավորվել էր այս առիթով, իսկ պաշտպանության նախարարությունը լրագրողների ցուցադրական այց էր կազմակերպել Մատաղիս, ցույց տալու համար, որ այնտեցղ օրինակելի զորամաս ունենք:
Ոգևորված լրագրողները հարցազրույցներ էին վերցրել հրամանատար Արմեն Գյոզալյանից: Եւ ահա նոր հանցագործություն: ՊՆ աղբյուրը հաղորդում է, որ Լևոնյանի սպանությունցի հետո որոշում է կայացվել Արմեն Գյոզալյանին տեղափոխել այլ զորամաս: Հավանաբար, ՊՆ—ում հասկացել են, որ «ուռա- հայրենասիրական» այցերով Մատաղիսի վարկանիշը չեն փրկի, և ավելի գործուն միջոցներ են անհրաժեշտ:
Նախորդ նյութը«Սահմանադրական կարգը տապալվել է Մարտի 1-ի առավոտյան»․ ՄԻԵԴ-ը նոր վճիռ է հրապարակել
Հաջորդ նյութըԴատավոր Գոռ Շահբազյանը ծաղրել է դատապարտյալին և մերժել պայմանական վաղաժամկետ ազատ արձակման դիմումը
Լավ կլիներ՝ ԱԱԾ-ն էլ հետաքններ ու բոլոր միջոցներով պատժեր հայ գերիներին խմբային գնդակահարության ենթարկած անձանց․ Սիրանուշ Սահակյան
«Ասացի՝ Բարիսին ասեք մի անգամ զանգի, ձայնը լսեմ, բայց իմ որդին արդեն զոհված էր»
Ադրբեջանի զինուժի կողմից հայ գերիների սպանության տեսանյութի իսկությունը պարզված է, այն նոր է. ՄԻՊ
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
Լավ կլիներ՝ ԱԱԾ-ն էլ հետաքններ ու բոլոր միջոցներով պատժեր հայ գերիներին...
«Սուրմալուի» պայթյունից մոտ երկու ամիս անց կիսավեր շենքը քանդելու որոշում է...
Edit with Live CSS
Write CSS OR LESS and hit save. CTRL + SPACE for auto-complete.